PATVIRTINTA

 Šiaulių lopšelio-darželio ,,Žiburėlis“

 direktoriaus 2021 m. kovo 29 d.

 įsakymu Nr. V-24

**ŠIAULIŲ LOPŠELIO–DARŽELIO ,,ŽIBURĖLIS“**

**2021-2023 METŲ KORUPCIJOS PREVENCIJOS PROGRAMA**

**I. SKYRIUS**

**BENDROSIOS NUOSTATOS**

1. Šiaulių lopšelio-darželio „Žiburėlis“ (toliau - Įstaiga) 2021-2023 metų korupcijos prevencijos programa (toliau - Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, Antikorupcinės aplinkos viešajame sektoriuje kūrimo ir įgyvendinimo vadovu.

2. Programoje vartojamos sąvokos, apibrėžtos Lietuvos Respublikos korupcijos prevencijos įstatyme ir kituose teisės aktuose.

3. Programa skirta korupcijos prevencijai Įstaigoje.

4. Programos strateginės kryptys - korupcijos prevencija ir antikorupcinis švietimas.

5. Programa parengta trijų metų laikotarpiui.

**II SKYRIUS**

**VEIKLOS SITUACIJOS ANALIZĖ ANTIKORUPCINIU POŽIŪRIU**

6. Įstaigos veiklos situacijos analizė atliekama vadovaujantis strateginio planavimo analizės principais - išorinių ir vidinių grėsmių ir galimybių analize.

**III. SKYRIUS**

**PROGRAMOS TIKSLAI IR UŽDAVINIAI**

7. Programos tikslai:

7.1. formuoti pilietinę antikorupcinę poziciją ir didinti teisinį sąmoningumą;

7.2. atskleisti ir šalinti prielaidas atsirasti korupcijos apraiškoms Įstaigoje bei darbuotojams pasinaudoti tarnybine padėtimi savanaudiškais tikslais;

7.3. užtikrinti skaidrią ir veiksmingą veiklą Įstaigoje, skaidrų ir racionalų prekių, darbų ir paslaugų pirkimą;

8. Programos uždaviniai:

8.1. užtikrinti efektyvų numatytų priemonių plano įgyvendinimą;

8.2. siekti, kad sprendimų priėmimo procesai būtų skaidrūs, atviri ir prieinami visai bendruomenei;

8.3. didinti antikorupcinio švietimo ir antikorupcinės kultūros sklaidą;

8.4. viešai skelbti informaciją apie korupcijos veiksmus įstaigoje.

**IV SKYRIUS**

**KORUPCIJOS PREVENCIJOS PRINCIPAI**

9. Korupcijos prevencija Įstaigoje įgyvendinama vadovaujantis šiais principais:

9.1. teisėtumo - laikantis Lietuvos Respublikos Konstitucijos, įstatymų ir kitų teisės aktų reikalavimų;

9.2. visuotinio privalomumo - korupcijos prevencijos subjektais gali būti visi asmenys;

9.3. sąveikos - korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**V SKYRIUS**

**KORUPCIJOS PREVENCIJOS PRIEMONĖS**

10. Korupcijos prevencijos priemonės:

10.1. prašymų dėl informacijos apie asmenį, siekiantį eiti arba einantį pareigas įstaigoje, pateikimas Lietuvos Respublikos specialiųjų tyrimų tarnybai;

10.2. personalo mokymas ir informavimas;

10.3. korupcijos pasireiškimo tikimybės nustatymas;

10.4. Lietuvos Respublikos viešųjų ir privačių interesų derinimo valstybinėje tarnyboje įstatymo nuostatų gyvendinimas;

10.5. bendruomenės įtraukimas į korupcijos Programos įgyvendinimą, skatinant pranešti apie korupcinius teisės pažeidimus ar mėginimą juos daryti įstaigos aplinkoje.

**VI. SKYRIUS**

**SIEKIAMI REZULTATAI**

11. Siekiami rezultatai:

11.1. sumažinti korupcijos pasireiškimo tikimybę;

11.2. padidinti nepakantumą korupcijai;

11.3. pagerinti korupcijos prevencijos organizavimą įstaigoje;

11.4. padidinti visuomenės pasitikėjimą įstaiga;

12. Programos rezultatyvumas nustatomas vadovaujantis kiekybės ir kokybės rodikliais:

12.1. korupcijos paplitimo mažėjimu įstaigoje;

12.2. sumažėjusių skundų, pateiktų įstaigos ar savivaldybės administracijai, skaičiumi;

12.3. įvykdytų ir neįvykdytų Programos įgyvendinimo priemonių skaičiumi;

12.4. programos priemonių įgyvendinimu nustatytais terminais;

12.5. teisės aktų nustatyta tvarka užfiksuotų įstaigos darbuotojų korupcinio pobūdžio nusikalstamų veikų skaičiumi;

12.6. anoniminių ir oficialių pranešimų apie galimus korupcinio pobūdžio nusikaltimus skaičiumi ir santykiu;

12.7. specialių pranešimų pasitarimuose, darbo posėdžiuose skaičiumi.

**VII. PROGRAMOS ADMINISTRAVIMAS**

13. Programai įgyvendinti sudaromas korupcijos prevencijos priemonių įgyvendinimo planas (priedas), kuris nustato priemones, jų vykdymo terminus bei vykdytojus. Programą tvirtina Įstaigos direktorius.

14. Programos įgyvendinimo priežiūrą bei kontrolę vykdo asmuo, atsakingas už korupcijos prevenciją ir kontrolę.

15. Programoje numatytas priemones įgyvendina direktorius ir priemonių plane nurodyti vykdytojai.

**VIII. BAIGIAMOSIOS NUOSTATOS**

17. Įstaigos bendruomenės nariai gali teikti pasiūlymus direktoriui dėl Programos papildymo, Programos priemonių koregavimo ar pakeitimo efektyvesnėmis.

18. Programa skelbiama internetiniame tinklapyje [www.ziburelis.tavodarzelis.lt](http://www.ziburelis.tavodarzelis.lt).

19. Už šios Programos įgyvendinimą paskirti asmenys, nesilaikantys šioje Programoje nustatytų reikalavimų, atsako pagal galiojančius Lietuvos Respublikos teisės aktus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Šiaulių lopšelio-darželio „Žiburėlis“

Darželio tarybos 2021 m. vasario 24 d.

protokolu Nr. DT-2

2021-2023 metų korupcijos prevencijos

programos įgyvendinimo priemonių plano

priedas

**ŠIAULIŲ LOPŠELIO-DARŽELIO „ŽIBURĖLIS“**

**2021–2023 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil. Nr.**  | **Priemonė** | **Įvykdymo terminas** | **Vykdytojai** | **Vertinimo kriterijai** |
| 1. | Paskirto asmens, atsakingo už korupcijos prevenciją ir kontrolės vykdymą lopšelyje-darželyje, kontaktus viešinti internetinėje svetainėje. | 2021 m. kovas | Asmuo, atsakingas už korupcijos prevenciją. | Bendruomenės nariai žinos kur kreiptis, susidūrus su korupcinio pobūdžio veikomis. |
| 2. | Su patvirtintu lopšelio-darželio korupcijos prevencijos programos ir jos įgyvendinimo priemonių planu 2021-2023 m. supažindinti įstaigos bendruomenės narius. | 2021 m. kovas | Direktorius | Darbuotojams leis teikti siūlymus dėl korupcinio pobūdžio nusikalstamos veikos mažinimo. |
| 3. | Paskelbti lopšelio-darželio internetinėje svetainėje korupcijos prevencijos programą ir jos įgyvendinimo priemonių planą 2021-2023 m. | 2021m. kovas | Administratorius | Mažės korupcijos galimybė įstaigoje. |
| 4. | Skelbti lopšelio-darželio finansines ataskaitas, darbuotojų vidutinio mėnesio darbo užmokestį internetinėje svetainėje. | Ketvirtinės ir metinės ataskaitos | Administratorius | Užtikrinamas viešumas, informavimas apie lėšų panaudojimą. |
| 5. | Viešuosius pirkimus vykdyti, vadovaujantis viešųjų pirkimų įstatymu ir patvirtintomis lopšelio-darželio viešųjų pirkimų taisyklėmis. | Nuolat | Viešųjų pirkimų organizatorius | Užtikrinamas viešųjų pirkimų skaidrumas. |
| 6. | Peržiūrėti darbuotojų pareigybių aprašus ir, esant reikalui, įtraukti antikorupciniu požiūriu svarbias nuostatas bei teisinės atsakomybės priemones. | 2021 m. II ketv. | Direktorius | Didės darbuotojų atsakomybė dėl galimai pasireiškiamos korupcijos. |
| 7. | Nagrinėti gautus skundus, pareiškimus, siūlymus apie korupcinio pobūdžio pažeidimus. | Pagal poreikį | Direktorius, asmuo atsakingas už korupcijos prevenciją. | Susiformuos pilietinė pozicija, nepakanti korupcijai. |
| 10. | Organizuoti paskaitas, seminarus antikorupcijos klausimais. | Pagal poreikį | Direktorius, asmuo atsakingas už korupcijos prevenciją. | Darbuotojai bus geriau informuoti apie korupcijos prevencijos sistemą ir konkrečias prevencines priemones. |
| 11. | Skelbti interneto svetainėje informaciją apie laisvas darbo vietas.  | Visus metus | Direktorius | Didės bendruomenės pasitikėjimas. |
| 12. | Priimant į darbą asmenis, vadovautis teisės aktais, atsižvelgti į kandidatų nepriekaištingą reputaciją.  | Visus metus | Direktorius | Užtikrinamas skaidrus darbuotojų priėmimas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_